Diari Oficial de la Generalitat Valenciana


Sumari del DOGV 6496, del 06-04-2011 (2011/3491)

Notificació de la sentència dictada en el judici ordinari número 374/2010.
--------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3491


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 374/2010. [2011/3491]  
Judici ordinari 000374/2010-L  
De: Rau Load Cargo, SL.  
Procuradora: Rosa Selma García-Faria.  
Contra: Frigo Belmonte, SL, i José Manuel Belmonte Perea.  
Procurador/a: -  
En aquest procediment de judici ordinari 374/2010 seguit a instàncies de Rau Load Cargo, SL, contra Frigo Belmonte, SL, i José Manuel Belmonte Perea, s'ha dictat la sentència, que, literalment, és com segueix:  
«Dispositiva  
Estime de forma íntegra la demanda interposada per la procuradora dels tribunals, Rosa Selma García-Faria, en nom i representació de l'entitat mercantil Rau Load Cargo, SL, contra la mercantil Frigo Belmonte, SL, i de forma solidària contra el seu administrador José Manuel Belmonte Perea, declarats en situació processal de rebel·lia, i condemne l'entitat codemandada, la mercantil Frigo Belmonte, SL, a pagar a la demandant la quantitat de 18.234,60 euros. Aquesta quantitat s'incrementarà amb els interessos establits en el fonament de dret sisé d'aquesta resolució.  
D'altra banda, declare responsable, ex lege, el codemandat, José Manuel Belmonte Perea de les quantitats degudes per la mercantil Frigo Belmonte, SL, a l'entitat actora, i a les quals ha sigut condemnada, ja que resulta demostrat que es tracta del seu administrador. Així mateix, condemne solidàriament el seu administrador, José Manuel Belmonte Perea, a pagar de forma solidària la quantitat de 18.234,60 euros, més els interessos establits en el fonament de dret sisé d'aquesta resolució. S'imposen les costes a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés s'ha de fer en qualsevol oficina de Banesto, 4657 0000 clau 00, reposició (25 €), clau 01 revisió de resolucions del secretari judicial (25 €), clau 02 apel·lació (50 €), clau 03 queixa (30 €), més els quatre dígits del número de procediment més els dos dígits de l'any.  
  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe».  
I atés que els demandats esmentats, Frigo Belmonte, SL, i José Manuel Belmonte Perea, es troben en parador desconegut, expedisc aquest edicte a fi que els valga de notificació de forma deguda.  
  
València, 11 de març de 2011.- La secretària judicial: M.ª José Navarro Melchor.